На основу члана 115. Статута Општине Владичин Хан („Службени гласник Града Врања“ број 4/19), члана 7. , 25., 26. и 27. Одлуке о јавној расправи („Службени гласник Града Врања“ број 13/19), Општинско веће општине Владичин Хан, на седници одржаној дана 30.09.2022. године, одређује:

**ПРОГРАМ ЈАВНЕ РАСПРАВЕ О НАЦРТУ**

**СТАМБЕНЕ СТРАТЕГИЈЕ ОПШТИНЕ ВЛАДИЧИН ХАН 2022-2029**

1. Општинско веће Општине Владичин Хан у сарадњи са Радном групом за израду Стамбене стратегије општине Владичин Хан спроводи јавну расправу о нацрту Стамбене стратегије општине Владичин Хан 2022-2029 године.
2. Нацрт Стамбене стратегије израдила је радна група за израду Стамбене стратегије општине Владичин Хан у складу са стандардима Европске уније и представља подлогу за одређивање развојних праваца општине Владичин Хан.
3. Јавна расправа о нацрту Стамбене стратегије општине Владичин Хан 2022-2029. годину спроводи се у периоду од 03.10.2022. године до 24.10.2022. године.
4. Отворени састанак о предложеном нацрту Стамбене стратегије општине Владичин Хан ће се одржати дана **24.10.2022. године (понедљак) у 10:00 часова у великој сали Скупштине општине Владичин Хан**.
5. Примедбе, предлози и сугестије достављају се радној групи за израду Стамбене стратегије општине Владичин Хан на адресу dejandejan72@gmail.com и info@vladicinhan.org.rs или у писаном облику преко писарнице Општинске управе Општине Владичин Хан почев од 03.10.2022. године или у писаном облику на самој јавној расправи.
6. У поступку јавне расправе нацрт Стамбене Стратегије општине Владичин Хан 2022-2029. ће образлагати Дејан Николић, службеник Општинске управе Општине Владичин Хан
7. Нацрт Стамбене стратегије општине Владичин Хан 2022-2029 стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.
8. По окончању јавне расправе радна група за израду стамбене стратегије општине Владичин Хан објавиће Извештај о одржаној јавној расправи на сајту Општине Владичин Хан у року од 15 дана од дана окончања јавне расправе.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-94/5-1/22-III**

 **ПРЕДСЕДНИК,**

 **Горан Младеновић**